V prvom rade je potrebné sa informovať o takejto možnosti. Najvhodnejším kandidátom na konzultáciu všetkých aspektov týkajúcich sa spinálnej anestézie je gynekológ, ktorého navštevujete v rámci prenatálnej poradne. Na základe vašej doterajšej anamnézy a priebehu tehotenstva dokáže lekár odporučiť najlepšiu formu anestézie, ak ju naozaj pri pôrode vyžadujete. Gynekológ vás následne pošle k anestéziológovi, ktorý obšírnejším spôsobom osvetlí princíp fungovania spinálnej anestézie, postup jej zavádzania, pozitívne vplyvy a možné riziká. Aj napriek odbornému podaniu všetkých informácií ohľadom spinálnej anestézie sa pred pôrodom od pacientiek vyžaduje podpísanie informovaného súhlasu.